สศค. เล็งปรับลดเป้าส่งออกปีนี้จากเดิมคาดโต 0.2% มองกรอบเงินบาท 34 บ./ดอลลาร์
สศค. เล็งปรับลดเป้าส่งออกปีนี้จากเดิมคาดโต 0.2% หลัง 4 เดือนแรกการส่งออกหดตัวต่อเนื่อง เชื่อเศรษฐกิจโตไม่ต่ำกว่า 3% มองกรอบค่าเงินบาทในปีนี้ที่ระดับ 34 บ./ดอลลาร์ 
17 มิ.ย. 2558

นายเอกนิติ นิติทัณฑ์ประภาส รองผู้อำนวยการ สำนักงานเศรษฐกิจการคลัง (สศค.) กระทรวงการคลัง เปิดเผยว่า สศค.เตรียมปรับลดคาดการณ์การส่งออกของไทยในปี 58 จากเดิมที่คาดว่าจะขยายตัว 0.2% เนื่องจากในช่วง 4 เดือนแรกของปีหดตัวอย่างต่อเนื่อง แต่ยังเชื่อว่าอัตราการขยายตัวของเศรษฐกิจ (GDP) ไทยจะยังจะขยายตัวได้ไม่ต่ำกว่า 3% โดยเฉพาะในช่วงครึ่งปีหลังที่การใช้จ่ายภาครัฐจะเร่งตัวขึ้น ซึ่งจะช่วยผลักดันให้เศรษฐกิจเติบโตได้ดีขึ้น
ขณะที่มองกรอบค่าเงินบาทในปีนี้ที่ระดับ 34 บาท/ดอลลาร์ แต่มีโอกาสอ่อนค่าลงได้อีก หากธนาคารกลางสหรัฐ (เฟด) ปรับขึ้นอัตราดอกเบี้ย